El Paris Saint Germain ha rebutjat la proposta del Barça per aconseguir la cessió remunerada de Neymar amb una opció de compra. El club francès demana una quantitat més elevada per tots dos conceptes. El Barça entén aquesta negativa com a part de la negociació i considera que és el PSG qui ha de fer el proper pas per desbloquejar l’operació.

La setmana passada, una delegació blaugrana va viatjar a París per traslladar diverses propostes a la direcció esportiva del PSG, que d’entrada ja va descartar la fórmula de la cessió amb opció de compra. El Barça continua, però, insistint en aquest camí, i més després de la marxa de Coutinho al Bayern .

Campanya a punt

El Barça ja té a punt la campanya mediàtica per si acaba tancant el fitxatge de Neymar. Hi ha un vídeo preparat del brasiler i el club ha encarregat a Nike una partida extra de samarretes per satisfer la demanda que generaria el seu retorn.